Det omstridte ægtepar fra Mou har fået smadret deres biler og overmalet huset med graffiti. Ukendte hærværksmænd har skrevet ord som "svin", "so" og "børnemishandler" på ægteparrets garage, og ruderne i deres biler er knust, oplyser vagtchefen hos Nordjyllands Politi. - Vi har modtaget en anmeldelse omkring hærværk mod bilerne, og det ser vi nu nærmere på. Ægteparret blev sidste uge idømt fem måneders fængsel for mishandling af deres 13-årige datter. Retten i Aalborg fandt det bevist, at pigen er blevet udsat for såvel redskabsvold som spark og slag af sin mor og stedfar, der er uddannet som henholdsvis sygeplejerske og pædagog /ritzau/

Referat:
Ægtepar bag mishandling af datter har fået smadret biler og overmalet huset. Politiet er gået ind i sagen.